Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 713

a) Ha egy igénypont egy vagy több más igénypont összes jellemzõjét tartalmazza (függõ formában tett igénypont, a továbbiakban: „aligénypont”), utalni kell — lehetõleg az igénypont elején — a másik igénypontra vagy igénypontokra, és meg kell határozni az igényelt kiegészítõ jellemzõket. Bármelyik aligénypont esetén, amely egynél több más igénypontra hivatkozik („többszörös hivatkozású aligénypont”), csak vagylagosan lehet utalni ezekre az egyéb igénypontokra. A többszörös hivatkozású aligénypontok nem szolgálhatnak egy másik többszörös hivatko- 2002/162. szám zású aligénypont alapjául. Abban az esetben, ha a nemzetközi kutatási szervként eljáró nemzeti hivatal nemzeti joga nem teszi lehetõvé a többszörös hivatkozású aligénypontoknak az elõzõ két mondatban ismertetett módszertõl eltérõ megszerkesztését, az igénypont-szerkesztés említett módjának elmulasztása a nemzetközi kutatási jelentésben a 17. cikk 2. bekezdésének b) pontja szerinti megállapítást vonhatja maga után. Az említett igénypont-szerkesztési mód alkalmazásának elmulasztása nem jár jogkövetkezménnyel abban a megjelölt államban, amelyben az igénypont-szerkesztés módja megfelel az érintett állam nemzeti jogának.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes